પીટીઆઈના રિપોર્ટમાં કહેવાયું છે કે, આલોક નાના પાટેકરની ફિલ્મ ‘અબ તક 56’ના લેખનમાં સામેલ રહ્યા હતા. રિપોર્ટમાં કહેવાયું છે કે, સોસાયટીના વોચમેને જણાવ્યું કે, કેટલાક દિવસ પહેલા આલોકના માતા-પિતા આવ્યા હતા અને કેટલાક દિવસ તેમની સાથે રહ્યા. બાદમાં તે પોતાના ઘરે પટના પાછા જતા રહ્યા હતા. વોચમેને એમ પણ કહ્યું કે, બિલ્ડિંગની છતના દરવાજે તાળું લગાવેલું હોય છે, આલોક છત પર કેવી રીતે પહોંચ્યા એ વિશે વોચમેનને કોઈ જાણકારી નથી.